

**ประกาศเทศบาลตำบลห้วยเม็ก**

**เรื่อง ผลการสรรหาและเลือกสรรเพื่อบรรจุบุคคลเป็นพนักงานจ้างตามภารกิจ**

………………………………........…

 ตามที่ เทศบาลตำบลห้วยเม็ก อำเภอห้วยเม็ก จังหวัดกาฬสินธุ์ ได้ดำเนินการสอบคัดเลือกเพื่อสรรหาและเลือกสรรบุคคลเพื่อเป็นพนักงานจ้างตามภารกิจ ตำแหน่ง พนักงานขับรถยนต์ (ทักษะ) จำนวน 2 อัตรา โดยได้ทำการสอบภาคความรู้ความสามารถทั่วไป (ภาค ก) ภาคความรู้ความสามารถเฉพาะตำแหน่ง (ภาค ข) และสอบภาคความเหมาะสมกับตำแหน่ง (ภาค ค) เมื่อวันที่ 2 พฤษภาคม 2565 ไปแล้ว นั้น

บัดนี้ เทศบาลตำบลห้วยเม็ก ได้ดำเนินการสรรหาและเลือกสรรบุคคลเพื่อเป็นพนักงานจ้างของเทศบาลตำบลห้วยเม็กเสร็จเรียบร้อยแล้ว อาศัยอำนาจตามความในมาตรา 15 ประกอบมาตรา 23 แห่งพระราชบัญญัติระเบียบบริหารงานบุคคลส่วนท้องถิ่น พ.ศ.2542 และประกาศคณะกรรมการพนักงานเทศบาลจังหวัดกาฬสินธุ์ เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 24 มิถุนายน 2547 จึงประกาศรายชื่อผู้ผ่านการสรรหาและเลือกสรรในแต่ละตำแหน่งตามบัญชีรายละเอียดแนบท้ายนี้

ทั้งนี้ ขอแจ้งให้ผู้ผ่านการสรรหาและเลือกสรรได้ทราบ ดังนี้

1. การประกาศรายชื่อผู้ผ่านการสรรหาและเลือกสรร ได้เรียงลำดับผู้ที่ได้คะแนนสูงสุดลงมาต่ำสุดตามลำดับ

2. บัญชีรายชื่อผู้ผ่านการสรรหาและเลือกสรร มีกำหนดไม่เกิน 1 ปี นับแต่วันขึ้นบัญชี แต่หากมีการสรรหาและเลือกสรรอย่างเดียวกันนี้อีกและได้ขึ้นบัญชีผ่านการสรรหาและเลือกสรรใหม่แล้ว บัญชีผู้ผ่านการสรรหาและเลือกสรรครั้งนี้เป็นอันยกเลิก

3. การสรรหาและเลือกสรรครั้งนี้ผู้สมัครเข้ารับการสรรหาและเลือกสรร ได้ตรวจสอบและรับรองตนเองว่าเป็นผู้ที่มีคุณสมบัติครบถ้วนตรงตามประกาศรับสมัครบุคคลเพื่อสรรหาและเลือกสรรเป็นพนักงานจ้างหากภายหลังตรวจพบว่าเป็นผู้มีคุณสมบัติไม่ครบถ้วนตามที่กำหนดไว้แม้ว่าจะเป็นผู้ผ่านการสรรหาและเลือกสรรแล้วหรือได้รับการแต่งตั้งแล้วก็ตาม เทศบาลตำบลห้วยเม็กจะถือว่าเป็นผู้ขาดคุณสมบัติและพิจารณาให้พ้นจากตำแหน่งกรณีที่จ้างไปแล้ว

 จึงประกาศมาให้ทราบโดยทั่วกัน

 ประกาศ ณ วันที่ 3 เดือน พฤษภาคม พ.ศ. ๒๕๖5



 (นายฤทธิรงค์ เสนฤทธิ์)

 นายกเทศมนตรีตำบลห้วยเม็ก

**บัญชีแนบท้าย ประกาศเทศบาลตำบลห้วยเม็ก ลงวันที่ 3 พฤษภาคม 2565**

**เรื่อง ผลการสรรหาและเลือกสรรบุคคลเพื่อบรรจุเป็นพนักงานจ้างตามภารกิจ**

**ของเทศบาลตำบลห้วยเม็ก อำเภอห้วยเม็ก จังหวัดกาฬสินธุ์**

1. **พนักงานจ้างตามภารกิจ ตำแหน่ง พนักงานขับรถยนต์ (ทักษะ) จำนวน 2 อัตรา**

|  |  |  |  |  |  |  |
| --- | --- | --- | --- | --- | --- | --- |
| **สอบได้****ลำดับที่** | **หมายเลข****ประจำตัวสอบ** | **ชื่อ-สกุล** | **คะแนน** | **คะแนนรวม****(300 คะแนน)** | **คะแนนเฉลี่ย****(ร้อยละ 100)** | **หมายเหตุ** |
| **ภาค ก.****(100 คะแนน)** | **ภาค ข.****(100 คะแนน)** | **สัมภาษณ์****(100 คะแนน)** |
| 1 | 0001 | นายเรวัฒน์ จันทะรส | 81 | 96.4 | 96.8 | 274.2 | 91.4 | - |
| 2 | 0002 | นายกฤษฎา แก้ววิเชียร | 83 | 93 | 94.8 | 270.8 | 90.2 | - |

**หมายเหตุ** : เทศบาลตำบลห้วยเม็ก อำเภอห้วยเม็ก จังหวัดกาฬสินธุ์ จะเรียกผู้สอบคัดเลือกได้ลำดับที่ 1-2 เพื่อบรรจุแต่งตั้งเป็นพนักงานจ้างตามภารกิจของเทศบาลตำบลห้วยเม็ก เมื่อผ่านมติเห็นชอบจากคณะกรรมการพนักงานเทศบาลจังหวัดกาฬสินธุ์แล้ว